
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1131 

27 Ιουλίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ίδρυση Εργαστηρίων στο Τμήμα Πολιτικών Μηχανι¬ 
κών της Πολυτεχνικής Σχολής του Πανεπιστημίου 
Πατρών και καθορισμός του εσωτερικού τους κα¬ 
νονισμού. 1 

Τροποποίηση του Εσωτερικού κανονισμού λειτουρ¬ 
γίας της Ογκολογικής Κλινικής του Τμήματος Ια¬ 
τρικής του Δημοκρίτειου Πανεπιστημίου Θράκης. 2 

Μετονομασία του Εργαστηρίου Εδαφομηχανικής και 
Οδοστρωμάτων του Τομέα Γεωτεχνικής Μηχανι¬ 
κής, του Τμήματος Πολιτικών Μηχανικών, της Πο¬ 
λυτεχνικής Σχολής του Αριστοτελείου Πανεπιστη¬ 
μίου Θεσσαλονίκης και καθορισμός του εσωτερι¬ 


κού του κανονισμού. 3 

Συγχώνευση εργαστηρίων της Οδοντιατρικής του 
Εθνικού και Καποδιστριακού Πανεπιστημίου Αθη¬ 
νών και καθορισμός του εσωτερικού κανονισμού 

λειτουργίας του νέου εργαστηρίου. 4 

Κατάργηση Εργαστηρίου και Τροποποίηση εσωτερι¬ 
κών κανονισμών λειτουργίας κλινικής και εργαστη¬ 
ρίου του Τμήματος Ιατρικής της Σχολής Επιστημών 
Υγείας του Πανεπιστημίου Πατρών. 5 


ΑΠΟΦΑΣΕΙ Σ 

Αριθ. 67036/Β1 (1) 

Ίδρυση Εργαστηρίων στο Τμήμα Πολιτικών Μηχανικών 
της Πολυτεχνικής Σχολής του Πανεπιστημίου Πατρών 
και καθορισμός του εσωτερικού τους κανονισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 5του Ν. 1268/1982 
"Γιατη δομή και λειτουργία των Ανωτάτων Εκπαιδευτικών 
Ιδρυμάτων» (Α' 87) όπως η παράγραφος αυτή τροποποιή¬ 
θηκε με το άρθρο 48 παρ. 2 του Ν. 1404/1983 «Δομή και 
λειτουργία των Τεχνολογικών Εκπαιδευτικών Ιδρυμάτων» 
(Α' 173) και το πρώτο εδάφιο αυτής αντικαταστάθηκε με 


το εδ. γ' της παρ. 22 του άρθρου 13 του Ν. 3149/2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (ΑΊ41). 

2. Τις διατάξεις του άρθρου 4 παρ. 1 εδ. γ του Ν. 2083/ 
1992, «Εκσυγχρονισμός της Ανωτάτης Εκπαίδευσης» (Α' 
159). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α' 137) όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

4. Τις διατάξεις του άρθρου 1 περ. II του Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48). 

5. Τις διατάξεις της αριθμ. 37876/ΣΤ5/26.4.2004 απόφα¬ 
σης του Πρωθυπουργού και της Υπουργού Εθνικής Παι¬ 
δείας και Θρησκευμάτων «Καθορισμός αρμοδιοτήτων 
Υφυπουργών του Υπουργείου Εθνικής Παιδείας και Θρη¬ 
σκευμάτων» (Β' 608). 

6. Τις διατάξεις της αρ. 14650/ΔΙΘΕ 85/17.3.2004 από¬ 
φασης του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 519). 

7. Τη σύμφωνη γνώμη της Γενικής Συνέλευσης του Τμή¬ 
ματος Πολιτικών Μηχανικών του Πανεπιστημίου Πατρών 
(συνεδρίαση 18η/4.7.2003). 

8. Το γεγονός ότι από την εφαρμογή των διατάξεων της 
παρούσης απόφασης προκαλείται ετήσια δαπάνη ύψους 
45.000,00 ευρώ η οποία για το τρέχον έτος περιορίζεται 
στο ποσό των 18.750,00 ευρώ και θα βαρύνει τον προϋ¬ 
πολογισμό του Πανεπιστημίου Πατρών (ΚΑΕ 4121). Κατά 
την επόμενη πενταετία η ανωτέρω δαπάνη αναμένεται να 
εξοικονομηθεί κατά ένα μέρος της από ίδιους πόρους των 
εργαστηρίων κατάταπροβλεπόμενα στο άρθρο 6 της πα¬ 
ρούσης απόφασης κατά δετό υπόλοιπο μέρος αυτής, θα 
καλύπτεται από τις πιστώσεις που θα εγγράφονται στον 
προϋπολογισμό του Πανεπιστημίου Πατρών, χωρίς αύξη¬ 
ση της κρατικής επιχορήγησης προς αυτό. 

Επίσης, προκαλείται σε βάρος του ανωτέρω προϋπολο- 

γισμού ενδεχόμενη δαπάνη από την κάλυψη των εξόδων 
τυχόν διοργανούμενων σεμιναρίων και διαλέξεων από τα 
υπό ίδρυση εργαστήρια, το ύψος της οποίας εξαρτάται 
από πραγματικά γεγονότα, και θα καλύπτεται από τις πι¬ 
στώσεις που θα διατίθενται στα εν λόγω εργαστήρια από 
το Τμήμα Πολιτικών Μηχανικών του Πανεπιστημίου Πα¬ 
τριόν, αποφασίζουμε: 

Άρθρο 1 

Ίδρυση 

Ιδρύονται στο Τμήμα Πολιτικών Μηχανικών της Πολυ¬ 
τεχνικής Σχολής του Πανεπιστημίου Πατρών, τα παρακά¬ 
τω εργαστήρια: 

1. Γεωτεχνικής Μηχανικής. 

2. Τεχνολογίας του Περιβάλλοντος. 

3. Μηχανικής και Τεχνολογίας Υλικών. 

Τα εργαστήρια εξυπηρετούν τις εκπαιδευτικές και 
ερευνητικές ανάγκες στα γνωστικά αντικείμενα: α) της 
Γεωτεχνικής Μηχανικής, β) της Τεχνολογίας του Περι¬ 
βάλλοντος και γ) των Υλικών των Κατασκευών Πολιτικού 
Μηχανικού αντίστοιχα. 

Άρθρο 2 
Αποστολή 

Κάθε εργαστήριο έχει ως αποστολή: 

1 .Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Πολιτικών Μηχανικώντου Πανεπιστημίου Πατρών σε 
θέματα που εμπίπτουν στα αντικείμενα δραστηριότητας 
των εργαστηρίων όπως αυτά προσδιορίζονται στο άρθρο 
1 τηςπαρούσης. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες και σε κάθε νομι¬ 
κής μορφής οργανισμούς κατά τα προβλεπόμενα στο 
Π.Δ. 159/1984 (Ά 53). 

Άρθρο 3 
Προσωπικό 

Κάθε εργαστήριο στελεχώνεται από μέλη του Διδακτι¬ 
κού Ερευνητικού Προσωπικού (Δ.Ε.Π.) του Τμήματος Πο¬ 
λιτικών Μηχανικών που το γνωστικό αντικείμενο της θέ¬ 
σης που κατέχουν εμπίπτει στα διδακτικά και ερευνητικά 
αντικείμενα του εργαστηρίου, από μέλη του Ειδικού Τε¬ 
χνικού Εργαστηριακού Προσωπικού (Ε.Τ.Ε.Π.) καθώς και 
από μέλη του λοιπού επιστημονικού προσωπικού και του 
διοικητικού προσωπικού που τοποθετούνται στο εργα¬ 
στήριο με τη διαδικασία των άρθρων 4 παρ. 1 (δ) του 
Ν. 2083/1992 και 13 παρ. 3βτου Ν. 2817/2000 (Ά 78) αντί¬ 
στοιχα. 

Άρθρο 4 

Διοίκηση-Αρμοδιότητες 

1. Κάθε εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Πολιτικών Μηχανικών του Πανεπιστημίου Πατρών που 


ορίζεται με τη διαδικασία που ορίζουν οι διατάξεις του 
άρθρου 28 παρ. 22 του Ν. 2083/1992. 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γενική Συνέλευση του 
Τμήματος του ετήσιου προγράμματος λειτουργίας του 
εργαστηρίου καιη μέριμνα για τηντήρησή του, η μέριμνα 
για τη στελέχωση, την οικονομική διαχείριση και την κα¬ 
τανομή των χώρων του εργαστηρίου, η εισήγηση στη Γε¬ 
νική Συνέλευση του Τμήματος για τον ορισμό των υπεύ¬ 
θυνων για τα αναλώσιμα υλικά και τον κινητό εξοπλισμό 
και η υπογραφή κάθε εγγράφου. 

Άρθρο 5 

Εγκατάσταση-Λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπιστη¬ 
μίου Πατρών και σε χώρους που παραχωρούνται σ’ αυτό 
για την εγκατάσταση των οργάνων και του λοιπού τεχνι¬ 
κού εξοπλισμού που είναι αναγκαίος για τη διενέργεια 
των εργαστηριακών ασκήσεων και των ερευνητικών προ¬ 
γραμμάτων. Στο χώρο εγκατάστασης τοποθετείται πινα¬ 
κίδα με τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στουςχώ- 
ρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 

Άρθρο 6 
Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 του Π.Δ. 159/1984. 

δ. Τις πιστώσεις που διατίθενται από το Τμήμα Πολιτι¬ 
κών Μηχανικών του Πανεπιστημίου Πατρών με τη διαδι¬ 
κασία του άρθρου 4 παρ. 1ετου Ν. 2083/1992. 

ε. Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο Πατρών για τους σκο¬ 
πούς του οικείου εργαστηρίου. 

Άρθρο 7 

Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: βιβλίο περιουσιακών στοιχεί¬ 
ων, φάκελος οικονομικών στοιχείων κάθε έτους, κατάλο¬ 
γος επιστημονικών βιβλίων, περιοδικών και οργάνων, 
πρωτόκολλο εισερχόμενης και εξερχόμενης αλληλογρα¬ 
φίας. 

Με απόφαση του διευθυντή μπορεί να τηρείται και κάθε 

άλλο βιβλίο ή στοιχείο που προβλέπεται από ειδικές δια¬ 
τάξεις. 

Άρθρο 8 

Έναρξη ισχύος 

Η ισχύς της παρούσης αρχίζει από τη δημοσίευση της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 

-♦- 

Αριθ. 67199/Β1 (2) 

Τροποποίηση του Εσωτερικού κανονισμού λειτουργίας 
της Ογκολογικής Κλινικής του Τμήματος Ιατρικής του 
Δημοκρίτειου Πανεπιστημίου Θράκης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7παρ. 5του Ν. 1268/1982 
«Γ ιατη δομή καιλειτουργίατων Ανωτάτων Εκπαιδευτικών 
Ιδρυμάτων» (Ά 87) όπως η παράγραφος αυτή τροποποι¬ 
ήθηκε με το άρθρο 48παρ. 2 του Ν. 1404/1983 «Δομή και 
λειτουργίατωνΤεχνολογικών Εκπαιδευτικών Ιδρυμάτων» 
(Α' 173) και το πρώτο εδάφιο αυτής αντικαταστάθηκε με 
τηνπερ. γ'τηςπαρ. 22 του άρθρου 13 του Ν. 3149/2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (ΑΊ41). 

2. Τις διατάξεις του άρθρου 4 παρ. 1 εδ. γτου Ν. 2083/ 
1992, «Εκσυγχρονισμός της Ανωτάτης Εκπαίδευσης» (Α' 
159). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α' 137) όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

4. Τις διατάξεις του Π.Δ. 55/1996 «Περιορισμός συναρ- 
μοδιοτήτων έκδοσης διοικητικών πράξεων» (Α' 48). 

5. Τις διατάξεις της αριθμ. 37876/ΣΤ5/26.4.2004 από¬ 
φασης του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των των Υφυπουργών του Υπουργείου Εθνικής Παιδείας 
και Θρησκευμάτων» (ΦΕΚ608τ. Β'). 

6. Τις διατάξεις της αρ. 14650/ΔΙΟΕ 85/17.3.2004 από¬ 
φασης του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 519). 

7. Τη σύμφωνη γνώμη της Γ ενικής Συνέλευσης του Τμή¬ 
ματος Ιατρικήςτου Δημοκρίτειου Πανεπιστημίου Θράκης 
(συνεδρίαση 7η/19.3.2003). 

8. Το γεγονός ότι από την εφαρμογή των διατάξεων της 
παρούσης απόφασης δεν προκαλείται δαπάνη σε βάρος 


του προϋπολογισμού του Πανεπιστημίου Θράκης, απο¬ 
φασίζουμε: 

Άρθρο 1 
Τροποποίηση 

1. Το γνωστικό αντικείμενο της Ογκολογικής Κλινικής 
του Τμήματος Ιατρικήςτου Δημοκρίτειου Πανεπιστημίου 
Θράκης που καθορίστηκε με την παρ. 1 του άρθρου 1 του 
Π.Δ. 104/1998 (ΦΕΚ 97 τ.Α') τροποποιείται και διαμορφώ¬ 
νεται ως εξής: 

Η Ογκολογική Κλινική εξυπηρετεί εκπαιδευτικές ερευ¬ 
νητικές και νοσηλευτικές ανάγκες στα αντικείμενα της 
κλινικής ογκολογίας ειδικότερα δε της βιολογίας και της 
παθοφυσιολογίας νεοπλαστικών νοσημάτων, της φαρμα¬ 
κολογίας σε σχέση με την ογκολογία, της ανοσολογίας 
και ανοσοθεραπείας, της προληπτικής ογκολογίας, της 
πειραματικής και κλινικοεργαστηριακής ογκολογίας της 
διαγνωστικής ογκολογίας, της χημειοθεραπείας, της γο- 
νιδιακής θεραπείας, της παρηγορικής θεραπείας, της ει¬ 
δικής ογκολογίας που αφορά στα επί μέρους ενδιαφέρο¬ 
ντα των διαφόρων ιατρικών ειδικοτήτων, της ψυχοκοινω- 
νικής υποστήριξης και της διατροφής - διαιτολογίας 
ογκολογικών ασθενών. Το αντικείμενο δραστηριότητας 
της κλινικής συνίσταται: α) στηντοπική, περιοχική και συ¬ 
στηματική αντιμετώπιση των νεοπλασματικών νοσημά¬ 
των, με νοσηλεία και τακτική παρακολούθηση των ασθε¬ 
νών σε οργανωμένα εξωτερικά ιατρεία καθώς και σε θα¬ 
λάμους όταν προκύπτει ανάγκη, β) στην προληπτική 
ιατρική, γ) στην ανακουφιστική-παρηγορική ιατρική, 
δ) στην ψυχοκοινωνική υποστήριξη ασθενών και μελών οι¬ 
κογένειας και στην ενημέρωση γενικά του κοινού. 

2. Ηπαρ. 2του άρθρου 1 του Π.Δ. 104/1998 (Α'79) κα- 
ταργείται. 

Άρθρο 2 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 

-♦- 

Αριθ. 67211/Β1 (3) 

Μετονομασία του Εργαστηρίου Εδαφομηχανικής και 
Οδοστρωμάτων του Τομέα Γεωτεχνικής Μηχανικής, 
του Τμήματος Πολιτικών Μηχανικών, της Πολυτεχνι¬ 
κής Σχολήςτου Αριστοτελείου Πανεπιστημίου Θεσσα¬ 
λονίκης και καθορισμός του εσωτερικού του κανονι¬ 
σμού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 5 του Ν. 1268/1982 
«Γ ιατη δομή καιλειτουργίατων Ανωτάτων Εκπαιδευτικών 
Ιδρυμάτων» (Α' 87) όπως η παράγραφος αυτή τροποποι¬ 
ήθηκε με το άρθρο 48 παρ. 2 του Ν. 1404/1983 «Δομή και 
λειτουργία των Τεχνολογικών Εκπαιδευτικών Ιδρυμάτων» 

(Α' 173) και το πρώτο εδάφιο αυτής αντικαταστάθηκε με 
τηνπερ. γ'της παρ. 22 του άρθρου 13 του Ν. 3149/2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (ΑΊ41). 

2. Τις διατάξεις του άρθρου 4 παρ. 1 εδ. γ του Ν. 2083/ 
1992, «Εκσυγχρονισμός της Ανωτάτης Εκπαίδευσης» (Α' 
159). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α' 137) όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

4. Τις διατάξεις του άρθρου 1 περ. II του Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48). 

5. Τις διατάξεις της αριθμ. 37876/ΣΤ5/26.4.2004 από¬ 
φασης του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των των Υφυπουργών του Υπουργείου Εθνικής Παιδείας 
και Θρησκευμάτων» (ΦΕΚ608τ, Β'). 

6. Τις διατάξεις της αρ. 14650/ΔΙΘΕ 85/17.3.2004 από¬ 
φασης του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 519). 

7. Τη σύμφωνη γνώμη της Γενικής Συνέλευσης του Τμή¬ 
ματος Πολιτικών Μηχανικών του Αριστοτελείου Πανεπι¬ 
στημίου Θεσσαλονίκης (συνεδρίαση 1/9.9.2003). 

8. Το γεγονός ότι από την εφαρμογή των διατάξεων της 
παρούσης απόφασης προκαλείται ενδεχόμενη δαπάνη 
που θα βαρύνει τον προϋπολογισμό του Αριστοτελείου 
Πανεπιστημίου Θεσσαλονίκης από την κάλυψη εξόδων 
διοργάνωσης επιστημονικών διαλέξεων, ημερίδων, σεμι¬ 
ναρίων, συμποσίων, συνεδρίων και άλλων επιστημονικών 
εκδηλώσεων, από την πραγματοποίηση δημοσιεύσεων 
και εκδόσεων και από την πρόσκληση ελλήνων και ξένων 
αναγνωρισμένων επιστημόνων. Οι εν λόγω δαπάνες, οι 
οποίες εξαρτώνται από πραγματικά γεγονότα, θα καλύ¬ 
πτονται από τις πιστώσεις που διατίθενται στο Εργαστή¬ 
ριο από το Τμήμα Πολιτικών Μηχανικών του Αριστοτελεί- 
ου Πανεπιστημίου Θεσσαλονίκης, αποφασίζουμε: 

Άρθρο 1 

Το Εργαστήριο Εδαφομηχανικής και Οδοστρωμάτων 
το οποίο ιδρύθηκε με το Β.Δ. 383/7.6.1962 (ΦΕΚ 93/1962 
τεύχος Α') μετονομάζεται σε «Εργαστήριο Εδαφομηχανι¬ 
κής, Θεμελιώσεων και Γεωτεχνικής Σεισμικής Μηχανι¬ 
κής» το οποίο εφεξής εξυπηρετεί εκπαιδευτικές και ερευ¬ 
νητικές ανάγκες στα γνωστικά αντικείμενα της Γεωτεχνι- 
κής Μηχανικής και της Γεωτεχνικής Σεισμικής Μηχανικής 
και ειδικότερα: 

• Θεωρητική, πειραματική και εφαρμοσμένη Εδαφομη- 
χανική - Εδαφοδυναμική. 

• Εργαστηριακές και επιτόπου δομικές Εδαφομηχανι¬ 
κής - Εδαφοδυναμικής. 

• Γεωτρήσεις - Πενετρομετρήσεις - Γεωφυσικές δοκι¬ 
μές. 

• Τεχνική Σεισμολογία. 

• Γεωτεχνική Σεισμική Μηχανική. 


• Θεμελιώσεις κτιριακών και τεχνικών έργων. 

• Αντιστηρίξεις. 

• Φράγματα και χωμάτινες κατασκευές-Σήραγγες. 

• Επιφανειακά και υπόγεια γεωτεχνικά έργα. 

• Κατολισθήσεις και έργα προστασίας εδαφών. 

• Μέθοδοι βελτίωσης του εδάφους. 

• Τεχνολογία γεωσυνθετικών υλικών. 

• Περιβαλλοντική γεωτεχνική μηχανική. 

• Σεισμική μηχανική δικτύων κοινής ωφέλειας. Μικρο- 
ζωνικές μελέτες. 

Το εργαστήριο απαρτίζεται από δύο Μονάδες: 

α. Την Μονάδα Εδαφομηχανικής, Θεμελιώσεων και Γε¬ 
ωτεχνικών Έργων. 

β. Την Μονάδα Γεωτεχνικής Σεισμικής Μηχανικής και 
Εδαφοδυναμικής. 

Άρθρο 2 

Σκοπός 

Το εργαστήριο έχει ως σκοπό: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Πολιτικών Μηχανικών, καθώς και άλλων τμημάτων 
του Αριστοτελείου Πανεπιστημίου Θεσσαλονίκης σε θέ¬ 
ματα που εμπίπτουν στα αντικείμενα δραστηριότητας του 
εργαστηρίου όπως αυτά προσδιορίζονται στο άρθρο 1 
τηςπαρούσης. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες κατά τα προβλε- 
πόμενα στο Π.Δ. 159/1984 (Ά53). 

Άρθρο 3 
Προσωπικό 

Το εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Πολιτι¬ 
κών Μηχανικών του Αριστοτελείου Πανεπιστημίου Θεσ¬ 
σαλονίκης που το γνωστικό αντικείμενο της θέσης που 
κατέχουν εμπίπτει στα διδακτικά και ερευνητικά αντικεί¬ 
μενα του εργαστηρίου, από μέλη του Ειδικού Τεχνικού 
Εργαστηριακού Προσωπικού (Ε.Τ.Ε.Π.) καθώς και από 
μέλη του λοιπού επιστημονικού προσωπικού και του διοι¬ 
κητικού προσωπικού που τοποθετούνται στο εργαστήριο 
με τη διαδικασία των άρθρων 4 παρ. 1 (δ) του Ν. 2083/ 
1992 και 13 παρ. 3βτου Ν. 2817/2000 (Α'78) αντίστοιχα. 

Άρθρο 4 

Διοίκηση-Αρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) του Τμήματος Πο¬ 
λιτικών Μηχανικών του Αριστοτελείου Πανεπιστημίου 
Θεσσαλονίκης που ορίζεται με τη διαδικασία των διατά- 
ξεωντου άρθρου 28 παρ. 22του Ν. 2083/1992. 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστη- 

ρίου, η κατάρτιση και υποβολή στη Γενική Συνέλευση του 
Τμήματος του ετήσιου προγράμματος λειτουργίας του 
εργαστηρίου και των μονάδων του και η μέριμνα για την 
τήρησή του, η μέριμνα για τη στελέχωση, την οικονομική 
διαχείριση και την κατανομή των χώρων του εργαστηρί¬ 
ου, η εισήγηση στη Γενική Συνέλευση του Τμήματος για 
τον ορισμό των υπευθύνων για τα αναλώσιμα υλικά και 
τον κινητό εξοπλισμό και η υπογραφή κάθε εγγράφου. 

Άρθρο 5 

Εγκατάσταση-Λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Αριστοτελείου 
Πανεπιστημίου Θεσσαλονίκης και σε χώρους που παρα- 
χωρούνται σ’ αυτό για την εγκατάσταση των οργάνων και 
του λοιπού τεχνικού εξοπλισμού που είναι αναγκαίος για 
τη διενέργεια των εργαστηριακών ασκήσεων και των 
ερευνητικών προγραμμάτων. Στο χώρο εγκατάστασης 
τοποθετείται πινακίδα με τοντίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στους χώ¬ 
ρους, καθώς και την προστασία των οργάνων και εγκατα¬ 
στάσεων του εργαστηρίου από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα του 
Τμήματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του εργαστηρίου, σύμφωνα με τα άρθρα 18 
Ν. 1268/1982, 5 του Π.Δ. 407/1980 (Ά 112) και 2, παρ. 1, 
εδ. δ'του Ν. 1674/1986 (Ά203) όπως αυτά ισχύουν. 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Τη διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 του Π.Δ. 159/1984. 

δ. Τις πιστώσεις που διατίθενται από το Τμήμα Πολιτι¬ 
κών Μηχανικών του Αριστοτελείου Πανεπιστημίου Θεσ¬ 
σαλονίκης με τη διαδικασία του άρθρου 4 παρ. 1ε του 
Ν. 2083/1992. 

ε. Τις κληρονομιές, τις δωρεές και τις κληροδοσίες που 
καταλείπονται στο Αριστοτέλειο Πανεπιστήμιο Θεσσαλο¬ 
νίκης για τους σκοπούς του εργαστηρίου. 


Άρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακόλου¬ 
θα βιβλία και στοιχεία: βαθμολόγιο φοιτητών, βιβλίο περι¬ 
ουσιακών στοιχείων, φάκελος οικονομικών στοιχείων κά¬ 
θε έτους, κατάλογος επιστημονικών βιβλίων, περιοδικών 
και οργάνων, αρχείο ερευνητικών προγραμμάτων, βιβλίο 
μεταβολών προσωπικού, πρωτόκολλο εισερχομένων και 
εξερχομένων εγγράφων. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Άρθρο 8 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 2004 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθ. 67212/Β1 (4) 

Συγχώνευση εργαστηρίων της Οδοντιατρικής του Εθνι¬ 
κού και Καποδιστριακού Πανεπιστημίου Αθηνών και 

καθορισμός του εσωτερικού κανονισμού λειτουργίας 

του νέου εργαστηρίου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 5 του Ν. 1268/1982 
«Γ ιατη δομή καιλειτουργίατωνΑνωτάτων Εκπαιδευτικών 
Ιδρυμάτων» (Α' 87) όπως η παράγραφος αυτή τροποποι¬ 
ήθηκε με το άρθρο 48 παρ. 2 του Ν. 1404/1983 «Δομή και 
λειτουργία των Τεχνολογικών Εκπαιδευτικών Ιδρυμάτων» 
(Α' 173) και το πρώτο εδάφιο αυτής αντικαταστάθηκε με 
τηνπερ. γ'της παρ. 22 του άρθρου 13 του Ν. 3149/2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (Ά 141). 

2. Τις διατάξεις του άρθρου 4 παρ. 1 εδ. γ του Ν. 2083/ 
1992, «Εκσυγχρονισμός της Ανωτάτης Εκπαίδευσης» (Α' 
159). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α' 137) όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

4. Τις διατάξεις του άρθρου 1, περ. II του Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48). 

5. Τις διατάξεις της αριθμ. 37876/ΣΤ5/26.4.2004 από¬ 
φασης του Πρωθυπουργού και της Υπουργού Εθνικής 

Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων» (ΦΕΚ608τ.Β'). 

6. Τις διατάξεις της αρ. 14650/ΔΙΘΕ 85/17.3.2004 από¬ 
φασης του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 519). 

7. Τη σύμφωνη γνώμη της Γενικής Συνέλευσηςτης Οδο¬ 
ντιατρικής Σχολής του Εθνικού και Καποδιστριακού Πα¬ 
νεπιστημίου Αθηνών (συνεδρίαση 5/9.4.2003). 

8. Το γεγονός ότι από την εφαρμογή των διατάξεων της 

παρούσης απόφασης προκαλείται ενδεχόμενη σε βάρος 
του προϋπολογισμό του Εθνικού και Καποδιστριακού Πα¬ 
νεπιστημίου Αθηνών (Ε.Κ.Π.Α.). Από την κάλυψη εξόδων 
διοργάνωσης επιστημονικών διαλέξεων, ημερίδων, σεμι¬ 
ναρίων, συμποσίων, συνεδρίων και άλλων επιστημονικών 
εκδηλώσεων από την πραγματοποίηση δημοσιεύσεων 
και εκδό¬ 

σεων και από την πρόσκληση ελλήνων και ξένων αναγνω¬ 
ρισμένων επιστημόνων. Οι εν λόγω δαπάνες εξαρτώνται 
από πραγματικά γεγονότα και θα καλύπτονται από τις πι¬ 
στώσεις που διατίθενται στο Εργαστήριο από την Οδο¬ 
ντιατρική Σχολή του Ε.Κ.Π.Α., αποφασίζουμε: 

Άρθρο 1 
Συγχώνευση 

Τα εργαστήρια: α) Οδοντικής και Ανωτέρας Προσθετι¬ 
κής και β) Ακινήτου Οδοντικής Προσθετικής της Οδοντια¬ 
τρικής Σχολής του Πανεπιστημίου Αθηνών που κατανε- 
μήθηκαν στον Τομέα Προσθετολογίας με την αριθμ. 
Β1/924/8.10.1985 (Β' 662) Υπουργική Απόφαση, συγχω¬ 
νεύονται σε ένα ενιαίο Εργαστήριο με τίτλο «Εργαστήριο 
Προσθετικής». 

Άρθρο 2 

Εσωτερικός κανονισμός λειτουργίας 

Το εργαστήριο του άρθρου 1 της παρούσης εξυπηρετεί 
τις εκπαιδευτικές και ερευνητικές ανάγκες στα γνωστικά 
αντικείμενα της ακίνητης προσθετικής, της κινητής προ¬ 
σθετικής, των οδοντιατρικών Βιοϋλικών και της Φυσιολο¬ 
γίας του Στοματογναθικού Συστήματος. 

Άρθρο 3 
Σκοπός 

Το Εργαστήριο Προσθετικής έχει ως σκοπό: 

1 .Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Οδοντιατρικής του Πανεπιστημίου Αθηνών σε θέματα 
που εμπίπτουν στα αντικείμενα δραστηριότητας του ερ¬ 
γαστηρίου όπως αυτά προσδιορίζονται στο άρθρο 2 της 
παρούσης. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες και κάθε νομικής 
μορφής οργανισμούς κατά τα προβλεπόμενα στο Π.Δ. 
159/1984 (Ά 53). 


Άρθρο 4 
Προσωπικό 

Το εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Οδο¬ 
ντιατρικής που το γνωστικό αντικείμενο της θέσης που 
κατέχουν εμπίπτει στα διδακτικά και ερευνητικά αντικεί¬ 
μενα του εργαστηρίου, από μέλη του Ειδικού Τεχνικού 
Εργαστηριακού Προσωπικού (Ε.Τ.Ε.Π.) καθώς και από 
μέλη του λοιπού επιστημονικού προσωπικού και του διοι¬ 
κητικού προσωπικού που τοποθετούνται στο εργαστήριο 
με τη διαδικασία των άρθρων 4 παρ. 1 (δ) του Ν. 2083/ 
1992 και 13 παρ. 3βτου Ν. 2817/2000 (Α'78) αντίστοιχα. 

Άρθρο 5 

Διοίκηση-Αρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) του Τμήματος 
Οδοντιατρικής του Πανεπιστημίου Αθηνών που ορίζεται 
με τη διαδικασία των διατάξεων του άρθρου 28 παρ. 22 
του Ν. 2083/1992. 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γενική Συνέλευση του 
Τμήματος του ετήσιου προγράμματος λειτουργίας του 
εργαστηρίου καιη μέριμνα για τηντήρησή του, η μέριμνα 
για τη στελέχωση, την οικονομική διαχείριση και την κα¬ 
τανομή των χώρων του εργαστηρίου, η εισήγηση στη Γ ε¬ 
νική Συνέλευση του Τμήματος για τον ορισμό των υπευ¬ 
θύνων για τα αναλώσιμα υλικά και τον κινητό εξοπλισμό 
και η υπογραφή κάθε εγγράφου. 

Άρθρο 6 

Εγκατάσταση-Λειτου ργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
Αθηνών και σε χώρους που παραχωρούνται σ’ αυτό για 
την εγκατάσταση των οργάνων και του λοιπού τεχνικού 
εξοπλισμού που είναι αναγκαίος για τη διενέργεια των ερ¬ 
γαστηριακών ασκήσεων και των ερευνητικών προγραμ¬ 
μάτων. Στο χώρο εγκατάστασης τοποθετείται πινακίδα με 
τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στουςχώ- 
ρους, καθώς και την προστασία των οργάνων και εγκατα¬ 
στάσεων του εργαστηρίου από βλάβες. 

4. Η χρησιμοποίηση ειδικών οργάνων κάθε εργαστηρί¬ 
ου επιτρέπεται μόνο στο προσωπικό του ή άλλους ερευ¬ 
νητές, που έχουν ειδική επί των οργάνων αυτών εκπαί¬ 
δευση και εξουσιοδότηση από το διευθυντή αυτού. Κινη¬ 
τά όργανα και σκεύη, τα οποία παραδίδονται για τη 
διεξαγωγή εργασιών, επιστρέφονται, μετά τη χρησιμο¬ 
ποίησή τους, στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα του 
Τμήματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του εργαστηρίου, σύμφωνα με τα άρθρα 18 
Ν. 1268/1982, 5 του Π.Δ. 407/1980 (ΑΊ12) και 2, παρ. 1 , 
εδ. δ'του Ν. 1674/1986 (Α'203), όπως αυτά ισχύουν. 

Άρθρο 7 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Τη διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 του Π.Δ. 159/1984. 

δ. Τις πιστώσεις που διατίθενται από την Οδοντιατρική 
Σχολή του Πανεπιστημίου Αθηνών με τη διαδικασία του 
άρθρου 4 παρ. 1ε του Ν. 2083/1992 . 

ε. Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο Αθηνών για τους σκο¬ 
πούς του οικείου εργαστηρίου. 

Άρθρο 8 

Τηρούμενα βιβλία 

Για τις ανάγκες του εργαστηρίου τηρούνται τα ακόλου¬ 
θα βιβλία και στοιχεία: βαθμολόγιο φοιτητών, βιβλίο περι¬ 
ουσιακών στοιχείων, φάκελος οικονομικών στοιχείων κά¬ 
θε έτους, κατάλογος επιστημονικών βιβλίων, περιοδικών 
και οργάνων, αρχείο ερευνητικών προγραμμάτων, βιβλίο 
μεταβολών προσωπικού, πρωτόκολλο εισερχομένων και 
εξερχομένων εγγράφων. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Άρθρο 9 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθ. 67198/Β1 (5) 

Κατάργηση Εργαστηρίου και Τροποποίηση εσωτερικών 
κανονισμών λειτουργίας κλινικής και εργαστηρίου του 
Τμήματος Ιατρικής της Σχολής Επιστημών Υγείας του 
Πανεπιστημίου Πατρών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 5 του Ν. 1268/1982 
«Γ ιατη δομή και λειτουργία των Ανωτάτων Εκπαιδευτικών 
Ιδρυμάτων» (Ά 87) όπως η παράγραφος αυτή τροποποι¬ 


ήθηκε με το άρθρο 48 παρ. 2 του Ν. 1404/1983 «Δομή και 
λειτουργία των Τεχνολογικών Εκπαιδευτικών Ιδρυμάτων» 
(Α' 173) και το πρώτο εδάφιο αυτής αντικαταστάθηκε με 
τηνπερ. γ'της παρ. 22 του άρθρου 13 του Ν. 3149/2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (Ά 141). 

2. Τις διατάξεις του άρθρου 4 παρ. 1, εδ. γ', του Ν. 2083/ 
1992, «Εκσυγχρονισμός της Ανωτάτης Εκπαίδευσης» (Α' 
159). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (ΑΊ37) όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

4. Τις διατάξεις του άρθρου 1 περ. II του Π.Δ. 55/1996 
«Περιορισμός συναρμοδιοτήτων κατά την έκδοση των δι¬ 
οικητικών πράξεων» (Α' 48). 

5. Τις διατάξεις της αριθμ. 37876/ΣΤ5/26.4.2004 από¬ 
φασης του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
θρησκευμάτων» (ΦΕΚ608τ. Β'). 

6. Τις διατάξεις της αρ. 14650/ΔΙΟΕ 85/17.3.2004 από¬ 
φασης του Πρωθυπουργού και του Υπουργού Οικονο¬ 
μίας και Οικονομικών «Καθορισμός Αρμοδιοτήτων των 
Υφυπουργών Οικονομίας και Οικονομικών» (Β' 519). 

7. Τη σύμφωνη γνώμη της Γ ενικής Συνέλευσης του Τ μή¬ 
ματος Ιατρικής της Σχολής Επιστημών Υγείας του Πανε¬ 
πιστημίου Πατρών (συνεδρίαση 432/24.11.2003). 

8. Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
προϋπολογισμού του Πανεπιστημίου Πατρών, αποφασί¬ 
ζουμε: 

1. Καταργείταιτο εργαστήριο «Εργαστηριακής Αιματο¬ 
λογίας - Αιμοδοσίας που ιδρύθηκε με το Π.Δ. 530/1989 (Α' 
223) και εγκαταστάθηκε στο Περιφερειακό Πανεπιστη¬ 
μιακό Γ ενικό Νοσοκομείο Πατρών με την αριθμ. Α3β/ 
3511/2.3.1990 (Β’ 162) κοινή απόφαση. 

2. Στο Π.Δ. 19/2002 (Α’ 10) γίνεται η παρακάτω τροπο¬ 
ποίηση: 

Στο τέλος της παρ. 2 (δ) του άρθρου 1 προστίθενται τα 
ακόλουθα γνωστικά αντικείμενα: 

Μονάδα Αιμοδοσίας και Ιατρικής των Μεταγγίσεων 
(συλλογή, διαχωρισμός, κλασμάτωση, έλεγχος ασφάλει¬ 
ας και συντήρησης του αίματος για μεταγγισιοθεραπεία 
καθώς και η πρόληψη και αντιμετώπιση των εκ της μεταγ- 
γίσεως αντιδράσεων, θεραπευτική αιμαφαίρεση, μελέτη 
των αντιγονικών συστημάτων του αίματος, των ιστών και 
της συμβατότητας αυτών, προσέλκυση και επιλογή του 
αιμοδότη). 

Μονάδα κυτταραφαίρεσης (συλλογή προγονικών αιμο- 
ποιητικών κυττάρων λευκών και αιμοπεταλίων για τις ανά¬ 
γκες των ασθενών που υποβάλλονται σε μεταμόσχευση ή 
σε χημειοθεραπεία ή που πάσχουν από ανεπάρκεια του 
μυελού των οστών). 

3. Στο Π.Δ. 219/2001 (Α’ 171) γίνεται η παρακάτω τρο¬ 
ποποίηση: 

Στο τέλος της παρ. 6 του άρθρου 1 προστίθεται το ακό¬ 
λουθο γνωστικό αντικείμενο: 

Μονάδα Γενικής Εργαστηριακής Αιματολογίας (εκτέλε¬ 
ση εξετάσεων που αφορούν στη μέτρηση ποσοτικών, 
μορφολογικών και λειτουργικών παραμέτρων των έμμορ¬ 
φων στοιχείων του αίματος, μελέτη των παραγόντων και 
του μηχανισμού της πήξεως του αίματος). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




